AlexejDobrolubov/national_council_slovak_2010 huggingface dataset:
90. schôdza NR SR - 15.deň - A. dopoludnia
Dátum: 2023-05-25
Poslanec: Goga, Ľudovít (SME RODINA)
Druh vystúpenia: Vystúpenie s faktickou poznámkou

18. Ďakujem za slovo. No, Marián, presne ako si povedal, v podstate to viac zavčasu. To je presne to, čo chýba v Európskej únii, že stále častejšie sme svedkami, kedy politici exekutívy nielen národných štátov, ale hlavne v Európskej únii prijmajú rozhodnutia či politické, alebo ekonomicky, pri ktorých nevedia a neberú ani ohľad na odborníkov, ktorí im to hovoria, alebo aj politici, ktorí hovoria o... o ekonomicko-politických dôsledkov, ktoré to rozhodnutie ma... bude mať. Oni toto rozhodnutie prijímajú, takže, samozrejme, norma Euro 7, spaľováky, neskôr to bude aj migrácia a možno ďalšie veci a digitálne euro. Zamyslime sa nad tým, prečo tu hotovosť potrebujeme a prečo vlastne tá hotovosť by mala byť zachovaná. Zoberme si to tak, že u nás, ako hovoril aj Miloš, 200-tisíc ľudí ne... nemá, nepotrebuje a zrejme ani nechce mať účet. 200-tisíc ľudí je 5 % produktívneho obyvateľstva Slovenska, takže keby sme zaviedli digitálne euro, samozrejme, aj finančná gramotnosť, o tej sa ani nemusíme baviť, aká je finančná gramotnosť na Slovensku, že... A posledná vec, hotovosť. Pozrite sa, dneska už môžme platiť kreditnými kartami alebo bankomatovými kartami, ale ja sa stále častejšie a častejšie stretávam, že prichádzam k... do nejakej prevádzky a oni nechcú odo mňa platbu kartou, alebo povedia, od 5 euro, alebo od 20 euro, alebo v hoteloch nemôžem zaplatiť už, už kartou. Povedia, choď si vybrať hotovosť a zaplať nám v hotovosti, lebo nechcú platiť poplatky bankách, ktoré sú častokrát veľmi vysoké. Takže to je ešte ďalší negatívny efekt toho, keby sme hotovosť zrušili. Ďakujem.
90. schôdza NR SR - 13.deň - B. popoludní
Dátum: 2023-05-23
Poslanec: Goga, Ľudovít (SME RODINA)
Druh vystúpenia: Vystúpenie s faktickou poznámkou

50. Ďakujem pekne za slovo. To bolo zaujímavé, čo som od Tomáša počul, že politika rodovej rovnosti nie je férová. Ja som na tom výbore sedel a tiež som sa snažil byť iba konštruktívny, nie kritizovať pána Šuchu a, samozrejme, sa mi nezdá tá myšlienka férová, že jednoducho tá zmena myslenia musí nastať a bla, bla, že musíme byť k tomu dotlačení. To neni férové. A takisto ja som sa spýtal, že na koľkatich podujatiach liberálneho zamerania a konzervatívneho sa on zúčastňuje, že aby aj tam bol ten pomer, jak má byť muži a ženy, tak aj nech on sa zúčastňuje porovnateľne na tých podujatiach, aby to bolo vyvážené a on mi povedal na to ----------------------------------------- To neni férové a takisto ja som sa vás pýtal, že na koľkatich podujatiach liberálneho zamerania a konzervatívneho sa on zúčastňuje, že aby aj tam bol ten pomer jak má byť muži a ženy, tak aj nech on sa zúčastňuje porovnateľne na tých podujatiach, aby to bolo vyvážené. A on mi povedal na to, že sa zúčastnil minulý rok asi alebo v poslednom období na 120 podujatiach, z toho asi 5 bolo konzervatívnych. Takže ja si myslím, že vždycky niečo sa presadzuje z tej neoliberálnej teórie, ale niečo iné sa robí. Ďakujem.
90. schôdza NR SR - 12.deň - A. dopoludnia
Dátum: 2023-05-19
Poslanec: Goga, Ľudovít (SME RODINA)
Druh vystúpenia: Vystúpenie s faktickou poznámkou

201. Ďakujem pekne za slovo. Marián, ja by som sa chcel vrátiť k tomu, čo si hovoril a dovolím si veľmi nesúhlasiť v momentálnej situácii s tým, že investiční partneri budú skupovávať voľné byty, ktoré budú chcieť ľudia kupovať si do osobného vlastníctva. Takže reálna situácia a vy ste dosť zbehlá strana odborníkov, by ste si mali naštudovať, že developeri, ktorí majú hotové projekty 22, 23, 24 nevedia sa tých bytov zbaviť, pretože pokiaľ dôjde žiadateľ o hypotéku, tak z desiatich ľudí dostanú alebo spĺňajú podmienky jeden, dvaja ľudia. To znamená ôsmi nedostanú tie peniaze, takže developer je veľmi šťastný, že má investičného partnera, ktorý od neho kúpi tie byty možno aj za tridsať-štyridsať percent nižšiu cenu, ako je trhová. Takže momentálna situácia je asi takáto. To som chcel len povedať. A čo sa týka k tomu štátnemu fondu podpory nájomného bývania, tak dva a pol roka, dva a pol roka a šesťtisíc pripomienok sa splnilo. To znamená, my sme stratili strašne veľa času byrokraciou. Tie peniaze mali investiční partneri pripravené aj 20, aj 21, aj 22, aj 23, tie peniaze sú. Len byrokracia, 46-ročný starý stavebný zákon nás tu brzdí, aby sme mohli tieto byty stavať. Takže to som len chcel povedať k hlavne, čo sa týka toho vykupovania toho fondu. Samozrejme, že u nás je nedostatok bytov, ale tak isto je aj situácia, kedy ľudia tie peniaze nemajú, aby si ten byt mohli dovoliť a nespĺňajú podmienky. Ďakujem.
90. schôdza NR SR - 12.deň - A. dopoludnia
Dátum: 2023-05-19
Poslanec: Goga, Ľudovít (SME RODINA)
Druh vystúpenia: Vystúpenie s faktickou poznámkou

12. Ďakujem pekne za slovo. Ja môžem z môjho profesionálneho pôsobenia, tak 32 rokov už sa venujeme zimným lyžiarskym strediskám, takže dúfam veľmi, že tento zákon pomôže prevádzkovaniu Horskej služby a tá legislatíva sa stále nejakým spôsobom upravovala, stále bol niekto viac spokojný, niekto menej spokojný. A čo sa týka nosenia ochranných pomôcok ako tej helmy, samozrejme, súhlasím aj s kolegyňou, aj s kolegom, je to dôležité, ale my môžeme mať legislatívu napísanú, Biely kódex, proste pokiaľ to nebude v ľuďoch, že budú tolerantní voči sebe na tých zjazdovkách, tak bude prichádzať k tým úrazom a bude, bude množstvo tých zásahov Horskej služby stále väčšie a väčšie, takže môžme robiť zákony, ale, ale ide hlavne o ľudí. Určite pre tie deti, resp, tých, tých tínedžerov helma. Samozrejme, ale jak povedala kolegyňa, je dôležité, aby rodičia sa rozhodli a, a myslím, že vidíme ten trend po tých úrazoch, ktoré sú stále väčšie aj v rôznych tých strediskách, že k tomu budú pristupovať asi takto. Ďakujem pekne.
90. schôdza NR SR - 9.deň - B. popoludní
Dátum: 2023-05-16
Poslanec: Goga, Ľudovít (SME RODINA)
Druh vystúpenia: Vystúpenie s faktickou poznámkou

112. Ďakujem pekne za slovo. Richard, veľmi správne si to pomenoval, čo sa týka vlastne, politici, ktorí robia tieto rozhodnutia, zďaleka nie sú z biznisu a vôbec sa neopierajú na, za odbornými vedomosťami expertov. Tým pádom aj celá klimatická neutralita, takisto jak si povedal ohľadom Nemecka, Nemci sú krajina, ktorá si zavrela atómové elektrárne, ktorá dneska nakupuje elektrinu zo zahraničia, v rámci svojho priemyslu znižuje náklady na výrobu elektriny, respektíve na cenu energ... elektrickej energie, aby aspoň ten priemysel sa ako tak zotavil z toho. Samozrejme, pálením uhlia vypúšťajú veľké množstvo CO 2 , to sa vlastne dneska ako keby nepočítalo. A čo sa týka automobilového priemyslu, musím povedať to, že celý svet sa vlastne zamýšľa teraz nad tým, či tá elektromobilita je správnym, správnou cestou. Aj Elon Musk, ktorý je majiteľ Tesly, pochopil, odborníci z X Space mu povedali, že nerobme len tie elektrické autá, pretože surovín bude málo, respektíve nedostatok, tak jak si povedal, ale sú, poďme na alternatívnu energiu, napríklad na ten vodík, pretože tomu autu je jedno, ten elektromotor, či ho po, poháňa baterkový článok, ktorých surovín nebude dosť, jak si poznamenal, alebo je to stlačený, stlačený vodík, stlačená vodíková nádrž pri osobných autách možno nejakých 700 MPa, pri nákladných 350. To znamená, už prechádza na to, že Tesla už, už, už bude robiť, vyrábať aj, aj vodíkové autá a postupne prejde stále na ten vodík, len stále, my si stále hovoríme, že naše rozhodnutia alebo rozhodnutia z Európskej únie sú tie najsprávnejšie a nechceme zatiahnuť ručnú brzdu. A poslednú informáciu, čo by som chcel povedať k tomu automobilovému priemyslu, tak že len prijatím euronormy 7 by na Slovensku malo stratiť miesto tri- až päťtisíc ľudí priamo vo výrobe a dvadsať- až tridsaťtisíc zamestnancov v subdodávateľskom segmente. Takže to sú len čísla... (Prerušenie vystúpenia časomerom.)
90. schôdza NR SR - 9.deň - B. popoludní
Dátum: 2023-05-16
Poslanec: Goga, Ľudovít (SME RODINA)
Druh vystúpenia: Vystúpenie s faktickou poznámkou

84. Ďakujem za slovo. Tiež pôjdem viac do praktickej roviny. Pán kolega, ja som sedel na tom výbore a mali ste prísť v podstate na ten výbor vy, ako zastupoval vás pán štátny tajomník Kiča. V každom prípade som nechápal tú súvislosť, že on rozprával, že všetky dotknuté organizácie sú oslovené a ja som sa pýtal, že kedy to bolo, no tak združenie automobilového priemyslu dalo v roku 2021 stanovisko, že s tým súhlasí. Lenže v roku 2021 nebola vojna na Ukrajine, nemali sme infláciu, zrejme ten vývoj automobilového priemyslu sa dal predpokladať. A pán Matušek sa snažil posledné tri mesiace dohodnúť stretnutie s pánom predsedom Národnej rady a svoje stanovisko zmeniť. To znamená, že pán Kiča a celé ministerstvo životného prostredia vôbec nereagovalo na dotknuté organizácie a na zmenu situácie a arogantne si robilo svoju vlastnú politiku. To znamená, toto je prvý moment. Samozrejme, že ste využili medzeru v zákone a o 00.18 h ste doručili nejaký email na výbor pre európske záležitosti, to znamená, že ste sa očistili, aby ste mohli presadzovať v Európe záujem, ktorý ide proti Slovensku, takže to len chcem povedať, že tá situácia sa veľmi zmenila. Vy to môžete teraz otáčať ako chcete a určite doba ukáže, momentálne tá ekonomická, kam sa Nemecko posunie vlastne týmto rozhodnutím. Samozrejme, ste si potrebovali zachrániť trošku svoj trh, ale budúcnosť ukáže, že tá, tá elektromobilita bude mať veľmi obmedzený, obmedzenú trvácnosť, možno prídu nejaké náhradné zdroje, na ktorých sa bude jazdiť, ale toto bude realita. Ďakujem.
90. schôdza NR SR - 1.deň - B. popoludní
Dátum: 2023-05-02
Poslanec: Goga, Ľudovít (SME RODINA)
Druh vystúpenia: Vystúpenie s faktickou poznámkou

30. Ďakujem pekne za slovo. Miloš, veľmi správne si to opísal, situáciu, ktorá je. Ja sa divím, musím, musím povedať, že častokrát aj keď sme boli na pracovných cestách s pánom ministrom Doležalom na medzinárodnom fóre, tak hlavne kolegovia z, ministri z Maďarska a hlavne z Poľska stále poukazovali na to, že Via Carpatia má 2 600 km a chýba len nejakých 60 km od Prešova hore po Svidník, takže vidím, že, vidím, že tu je kontraproduktivita a z prezidentskej kancelárie, pokiaľ 137 poslancov schválilo zrýchlený proces, neviem, načo je dobré toto veto. A takisto si musíme uvedomiť, že je tu už, aj po tridsiatich rokoch samostatnej Slovenskej republiky my nie sme schopní spojiť východ so západom. Takže keď je aj nejaký proces alebo keď sa aj niečo schvaľuje, niečo, čo môže urýchliť výstavbu ciest a príde vlastne takéto poleno pod nohy, tak tomu vôbec nerozumiem. Tak dúfam, že zase zvíťazí zdravý rozum a pohneme sa ďalej. Ďakujem.
74. schôdza NR SR - 1.deň - B. popoludní
Dátum: 2022-10-06
Poslanec: Goga, Ľudovít (SME RODINA)
Druh vystúpenia: Vystúpenie s faktickou poznámkou

58. Ďakujem pekne za slovo. Boris, pomenoval si to správne a mňa zaráža to, čo počúvame, alebo to, čo čítame, čo sa deje na Úrade špeciálnej prokuratúry, a veľmi si neprajem to, aby po nás tie ďalšie vlády, ktoré prídu, aby táto metóda práce bola metódou práce ďalších vyšetrovateľov a prokurátorov. Ďakujem.
72. schôdza NR SR - 4.deň - B. popoludní
Dátum: 2022-09-22
Poslanec: Goga, Ľudovít (SME RODINA)
Druh vystúpenia: Vystúpenie s faktickou poznámkou

138. Ďakujem za slovo. Pán kolega, ja by som chcel na vás zareagovať. Presne to, čo ste povedali vo svojom príspevku, bolo o tom, že naozaj elektrická energia je, je a bola a zrejme aj bude strategická surovina a práve tu je mi veľmi tak zvláštny prístup práve Nemecka ako najsilnejšej európskej ekonomiky, kedy oni postupom času si začali likvidovať svoj, svoj trh s energiami, kedy od 92. roku sa upustili v rámci toho, že začali presadzovať uhlíkovú neutralitu od uhlia, od roku 2005, kedy nemecký premiér Schröder naštartoval Nord stream 1 a v roku 2016 pani Merkelová Nord stream 2 a de facto oni svoj energetický, energetické zdroje priamo upriamili na jedného dodávateľa, ktorým bolo Rusko. Takže bez ohľadu na to, či je dneska nejaký vojnový spor, alebo či je, sú nejaké sankcie, tie to len urýchlili, ale ten, tá problematika Nemecka by sa skôr či neskôr ukázala. A to bol proste ten moment, že Nemecko veľmi nezodpovedne pristúpilo k, v rámci nielen seba, ale v rámci dajme tomu toho jednotného európskeho trhu a dneska snaží sa zatiahnuť nejakú ručnú brzdu a vtiahnuť do toho svojho problému aj ostatné krajiny, kedy chce, aby sme boli solidárni. Takže čo sa vlastne teraz udialo, to, čo ste povedali, presne sedí. Tie nemecké firmy sú pred dilemou a otázkou, či buď skrachujú, alebo vyvezú svoje kapacity von. Určite burza energetická v Lipsku zrejme, zrejme, zrejme bude, ukončí svoju činnosť. Uvidíme, jak bude ďalej naložené so špekulantami. No a samozrejme, že my musíme si chrániť svoj slovenský trh a snažiť sa urobiť opatrenia aj pre budúcnosť, lebo tú stratégiu musíme naštartovať naďalej. Ďakujem.
72. schôdza NR SR - 3.deň - A. dopoludnia
Dátum: 2022-09-21
Poslanec: Goga, Ľudovít (SME RODINA)
Druh vystúpenia: Vystúpenie s faktickou poznámkou

20. Ďakujem pekne za slovo. Tak isto, Miloš, som veľmi rád, že sa venuješ tejto problematike, lebo pokiaľ mi je známe, tak vieme ten katastrofálny stav hlavne mostov, samozrejme, aj ciest I. triedy a som len veľmi prekvapený, že tento návrh zákona sa predkladá až teraz, takto neskoro, že predchádzajúce vlády alebo garnitúry sa tomu nevenovali a samozrejmé, že tento návrh zákona podporím.
91. schôdza NR SR - 2.deň - B. popoludní
Dátum: 2023-05-16
Poslanec: Fico, Robert (SMER - SD)
Druh vystúpenia: Vystúpenie s faktickou poznámkou

2. Ďakujem. Pán podpredseda, chápem, že budeme hlasovať po prerokovaní toho bodu o spaľovacích motoroch, ale to sa prakticky nedá odhadnúť. Nedá sa urobiť nejaká džentlmenská dohoda, že by k tomuto bodu... (Prerušenie vystúpenia predsedajúcim.) Pčolinský, Peter, podpredseda NR SR Aká? Fico, Robert, poslanec NR SR ... nevystúpil žiadny predstaviteľ, iba sa predloží návrh? Ak je taká zhoda. Ak nie, tak môžme rokovať aj tri dni. Lebo to je téma, ktorá parlament môže zadržať ďalší deň.
90. schôdza NR SR - 4.deň - A. dopoludnia
Dátum: 2023-05-05
Poslanec: Fico, Robert (SMER - SD)
Druh vystúpenia: Vystúpenie s faktickou poznámkou

26. Ďakujem pekne. Pán podpredseda Národnej rady, chcem podčiarknuť predovšetkým to, čo si povedal ohľadne sociálne a ekologicky orientovaného trhového hospodárstva. My sme racionálni v SMER-e – slovenskej sociálnej demokracii a uznávame, že všetky tieto tri zložky –– teda sociálne, ekologické a trhové – sú rovnocenné. My nedávame do popredia, že to musí byť len sociálne alebo musí to byť len ekologické, alebo musí to byť len trhové. A to nám potom umožňuje, aby sme boli pomerne pružní, pokiaľ ide o situácie, ktoré vznikajú. Pán podpredseda, je predsa úplne evidentné, že my napríklad uznávame úlohu obchodných reťazcov v boji proti inflácii. Samozrejme, že uznávame, lebo tie obchodné reťazce, ak medzi sebou vytvárajú silný konkurenčný tlak, vytvárajú rovnako tlak aj na pokles cien. My tomu rozumieme. Ale rovnako sa pýtame, prečo ten obchodný reťazec, jeden alebo dva, majú mať marže od 80 do 90 % a zisky v stámiliónoch. A potom sa pozrieme na obchodný reťazec slovenský, ktorý zabezpečuje pre ľudí v malých dedinách prístup k potravinám, a jeho možno ziskovosť je na úrovni 1,5 alebo 2 %. Nás mrzí to, že štát jednoducho neurobil nič a nechal to tak. Predsa nie je možné, aby sme mali pri potravinách 30-percentné navyšovanie cien, aby bola inflácia na Slovensku, pokiaľ ide o štát s eurom, dvakrát vyššia, ako je priemer. Teda niekde nám niečo nefunguje. A je úplne smiešne a je to dokonca výsmech ľuďom sa chváliť, že máme deficit na úrovni 2 %, ako povedal podpredseda Národnej rady, keď ten deficit dosiahli tak, že 1,5 miliardy vybrali na zdražovaní od ľudí a 750 miliónov nepoužili na financovanie európskych fondov. Veď je to obyčajná han... (Prerušenie vystúpenia časomerom.)
90. schôdza NR SR - 4.deň - A. dopoludnia
Dátum: 2023-05-05
Poslanec: Fico, Robert (SMER - SD)
Druh vystúpenia: Vystúpenie s faktickou poznámkou

16. Ďakujem. Pán poslanec, vážim si, že ste vystúpili, a je dobré, že máte vlastný názor, pretože, bohužiaľ, v slovenskej politike je veľa ľudí, ktorí nemajú žiadny názor, vy ho aspoň máte a za tento názor aj bojujete. Ja využijem teraz vaše vystúpenie nie preto, aby som išiel oponovať vašim odborným vyjadreniam, pokiaľ ide o reguláciu alebo úlohu trhu, ale chcem povedať, že regulácia, pán poslanec, a úloha štátu sa na Slovensku odmieta predovšetkým z ideologického dôvodu, ona sa neodmieta z racionálnych dôvodov. To je presne to isté, použijem taký zvláštny príklad, ako teraz ministerstvo vnútra dalo pokyn všetkým okresným úradom, že na oslavách 8. mája, Deň boja proti fašizmu alebo víťazstva, sa nesmú spievať básne, teda recitovať básne, nemôžu sa hymny púšťať, že všetko musí byť potichučky, lebo vraj Ukrajina. Zrazu ideológia. Pán poslanec, platí jedna nádherná poučka, že je jedno, či je mačka biela, alebo čierna, dôležité je, že chytá myši. A ten váš trh tie myši teraz nechytá. Je zrejmé, že trh totálne zlyhal, to si musíme uznať. To nie je teraz ideologický prístup, to je prístup racionálny. My sme etatisti a budeme hovoriť naďalej o úlohe štátu, o regulácii. A prosím, buďme trošku aj úprimní k tým našim susedom, pretože ako príklad nefungovania regulácie sa stále používa Maďarsko, ale veď to nie je pravda! Choďte do tých potravín v Maďarsku a kúpite podstatnú časť potravín lacnejšie ako na Slovensku. Cukor išiel za rok na Slovensku o 76 % hore, v Maďarsku išiel hore o 17 %, tak asi niekde je tu problém. Takže pozerajme sa na to, čo funguje. A my tvrdíme, že teraz predovšetkým funguje štát a regulácia, ale ďa... (Prerušenie vystúpenia časomerom.)
90. schôdza NR SR - 1.deň - B. popoludní
Dátum: 2023-05-02
Poslanec: Fico, Robert (SMER - SD)
Druh vystúpenia: Vystúpenie s faktickou poznámkou

104. Áno, pán predseda, niekedy tie hlasovania sú komplikované. Treba si povedať, že neprešli pripomienky, to znamená, keby sme teraz prelomili veto prezidentky, schválime retroaktívny zákon. Našou povinnosťou je teraz odmietnuť tento zákon ako celok. Inak schválime paškvil.
88. schôdza NR SR - 9.deň - A. dopoludnia
Dátum: 2023-03-28
Poslanec: Fico, Robert (SMER - SD)
Druh vystúpenia: Vystúpenie s faktickou poznámkou

66. Ďakujem. Pán predseda, iba využívam vystúpenie pána ministra, chcem požiadať o taký vzájomný rešpekt. Pokiaľ by bolo možné o 12.00 hod. prerušiť schôdzu, pretože máme plánované ďalšie aktivity, čiže o všetkých bodoch, ktoré boli plánované hlasovať teraz, sa bude hlasovať o 17.00 hodine. Kollár Boris, predseda NR SR 67. Áno. Fico, Robert, poslanec NR SR 68 Môžme s tým rátať? Kollár Boris, predseda NR SR 69. Áno. Fico, Robert, poslanec NR SR 70. Ďakujem pekne.
60. schôdza NR SR - 2.deň - B. popoludní
Dátum: 2022-03-16
Poslanec: Grendel, Gábor (OĽANO)
Druh vystúpenia: Vystúpenie v rozprave

66. Ďakujem pekne za slovo, pán podpredseda. Po vecnej stránke som tento návrh predstavil už v prvom čítaní, takže len doplním, že teraz v druhom čítaní predložím pozmeňujúci návrh, ktorý reflektuje na pripomienky odboru legislatívy Národnej rady. A takisto ešte jedna drobná zmena tam bude z podnetu ministerstva dopravy. Návrh prešiel legislatívnou radou vlády bez pripomienok, takže viac potom poviem v rozprave, do ktorej sa hlásim ako prvý.
55. schôdza NR SR - 2.deň - B. popoludní
Dátum: 2022-02-02
Poslanec: Grendel, Gábor (OĽANO)
Druh vystúpenia: Vystúpenie v rozprave

115. Ďakujem pekne. Pán predsedajúci, milé poslankyne, vážení poslanci, cieľom návrhu tohto zákona je vytvoriť prostredie, ktoré umožní školenie a výcvik inštruktorov, a to v novozriadených autoškolách ministerstva vnútra a ministerstva obrany. A viac k tomu poviem v rozprave, do ktorej sa hlásim ako prvý.
51. schôdza NR SR - 11.deň - B. popoludní
Dátum: 2021-12-09
Poslanec: Grendel, Gábor (OĽANO)
Druh vystúpenia: Vystúpenie v rozprave

15. Ďalšia otázka je opäť na pána ministra zdravotníctva Vladimíra Lengvarského, opäť od pána poslanca Martina Čepčeka, a znie: „Pán minister, aký je konkrétny názov a špecifikácia testu protilátok proti SARS-CoV-2 údajne v cene okolo 2 000 eur, aká firma vyrába zariadenie preň, či aké laboratórium ho poskytuje, o ktorom ste hovorili počas verejnej diskusie s občanmi v Piešťanoch koncom septembra 2021? Ide o jediný smerodajný test protilátok, alebo aké sú ďalšie testy?“
40. schôdza NR SR - 8.deň - B. popoludní
Dátum: 2021-09-29
Poslanec: Grendel, Gábor (OĽANO)
Druh vystúpenia: Vystúpenie v rozprave

7. Pán poslanec Dostál bol jediný, ktorý sa prihlásil do rozpravy, takže teraz vyhlasujem rozpravu za skončenú. Chce zaujať záverečné slovo pani navrhovateľka? Nie. Pán spravodajca? Takisto nie. Prerušujem rokovanie o tomto bode programu. Vzhľadom na dohodu na poslaneckom grémiu správa za rok 2020 bude termínovaná na neskoršie obdobie od pána ministra zahraničných vecí Korčoka, preto pokračovať budeme Správou generálneho prokurátora Slovenskej republiky o činnosti prokuratúry v roku 2020 a poznatkoch prokuratúry o stave zákonnosti v Slovenskej republike . Správa je pod tlačou 606 a spoločná správa výborov má tlač 606a. Dávam teraz slovo generálnemu prokurátorovi Slovenskej republiky pánovi Marošovi Žilinkovi, aby správu o činnosti prokuratúry za rok 2020 a poznatkoch prokuratúry o stave zákonnosti v Slovenskej republike uviedol. (Krátka pauza.) Pán generálny prokurátor je tu, takže mal by prísť do rokovacej sály každú chvíľu. (Krátka pauza.) Je to tak. Takže, nech sa páči, pán generálny prokurátor, miesto za rečníckym pultom je vaše.
28. schôdza NR SR - 2.deň - B. popoludní
Dátum: 2021-05-05
Poslanec: Grendel, Gábor (OĽANO)
Druh vystúpenia: Vystúpenie v rozprave

130. Ďakujem pekne. Panie poslankyne, páni poslanci, vystúpením člena vlády sa podľa § 35 ods. 6 zákona o rokovacom poriadku otvára rozprava znova. Pýtam sa, či niekto z poslancov má záujem vystúpiť v rozprave. Pani poslankyňa Pivková, končím možnosť prihlásiť sa do rozpravy. Nech sa páči, pani poslankyňa, máte slovo.
27. schôdza NR SR - 1.deň - A. dopoludnia
Dátum: 2021-04-30
Poslanec: Grendel, Gábor (OĽANO)
Druh vystúpenia: Vystúpenie v rozprave

31. Do písomnej rozpravy sú prihlásení za poslanecký, poprosím pokoj v rokovacej sále, za poslanecký klub SMER pán podpredseda Blanár a potom jednotliví poslanci, pán poslanec Pellegrini, Tomáš, Šutaj Eštok, Raši, Jozef Šimko, Milan Mazurek, Ľuboš Blaha, pán poslanec Richter, Kamenický, Beluský, Blcháč, Kmec, ešte, ešte budú pán podpredseda v zmysle rokovacieho poriadku. Ďalej páni poslanci: Takáč, Ledecký, Valášek, Borguľa a Jarjabek, ale v zmysle rokovacieho poriadku sa hlásim do rozpravy ešte pred tým ja a po mne páni ministri Matovič, Sulík, Krajniak, Gröhling, pani ministerka Kolíková a pán minister Budaj. (Striedanie predsedajúcich.)